Diari Oficial de la Generalitat Valenciana


Sumari del DOGV 6857, del 07-09-2012 (2012/8266)

Informació pública de l'aprovació definitiva del programa d'actuació integrada per al desenvolupament, en règim de gestió directa, de la unitat d'execució SUP1-UA2 Hortes del pla general d'ordenació urbana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6857

Data del DOGV
:   07-09-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8266


Data del document
:   03-09-2012

Organisme emissor
:   Ajuntament de Xeresa

Tipus de document
:   Anunci

Descriptors 

:   * Xeresa
    * pla d'urbanisme
    * administració local

Informació pública de l'aprovació definitiva del programa d'actuació integrada per al desenvolupament, en règim de gestió directa, de la unitat d'execució SUP1-UA2 Hortes del pla general d'ordenació urbana. [2012/8266]  
Per acord del Ple de data 26.07.2012, es va aprovar definitivament el programa d'actuació integrada per al desenrotllament, en règim de gestió directa, de la unitat d'execució SUP1-UA2 Hortes del Pla General d'Ordenació Urbana de Xeresa, la qual cosa es publica als efectes de l'article 273 del Decret 67/2006, de 19 de maig, del Consell, pel que s'aprova el Reglament d'Ordenació i Gestió Territorial i Urbanística.  
  
La part dispositiva de l'acord és del següent tenor literal:  
«Primer. Aprovar amb caràcter definitiu el programa d'actuació integrada per a desenrotllar per gestió directa la unitat d'execució SUP1-UA2 Hortes en execució del Pla General d'Ordenació Urbana de Xeresa, el qual inclou les modificacions que es deriven de la incorporació al document de les al·legacions presentades durant el tràmit d'informació pública de què s'ha emés informe favorable, segons ha quedat motivat en la part expositiva que antecedeix. Igualment, i pels motius anteriorment exposats, es desestimen la resta d'al·legacions.  
  
Segon. Traslladar el present acord al tècnic redactor del programa d'actuació integrada perquè procedisca a emetre un text refós resultant de la incorporació al document de les al·legacions presentades durant el tràmit d'informació pública de què s'ha emés informe favorable.  
  
Tercer. Notificar l'aprovació del programa d'actuació integrada als interessats que hagen comparegut en l'expedient, així com als titulars de drets afectats per l'actuació, de conformitat amb allò que s'ha proposat pels serveis tècnics municipals per mitjà d'informe les conclusions del qual consten reproduïdes en la part expositiva que antecedeix. Respecte als interessats que han presentat les al·legacions de què s'ha emés informe pels serveis tècnics municipals, la notificació del present acord haurà d'anar acompanyada de còpia de l'informe emés.  
  
Quart. Publicar el present acord en el Diari Oficial de la Comunitat Valenciana.  
Quint. Traslladar el programa d'actuació integrada, junt amb còpia del present acord d'aprovació a la conselleria competent en matèria d'Urbanisme, així com al registre de programes per a la seua inscripció.»  
  
Contra el present acord, que posa fi a la via administrativa, pot interposar-se alternativament o recurs de reposició potestatiu, en el termini d'un mes, a comptar de l'endemà de la recepció de la present publicació en el Diari Oficial de la Comunitat Valenciana, davant del Ple d'aquest Ajuntament de Xeresa, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu davant del Jutjat Contenciós Administratiu de València, en el termini de dos mesos, a comptar de l'endemà de la publicació en el Diari Oficial de la Comunitat Valenciana, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga interposar-se qualsevol altre recurs que es poguera estimar més convenient.  
  
Xeresa, 3 de setembre de 2012.- L'alcalde: Tomás Ferrandis Moscardó.